

בבית משפט השלום 							ת.א. 26/
בכפר סבא

תאריך חתימת המסמך 6.5.26

התובעת:            1. עזבון המנוחה ויקטוריה גליבין ז"ל, ת"ז 332731314 

	                 2. אולגה אינדויטו, ת"ז 332731298
                       	מרחוב שד' בנימין 39, נתניה 
			טלפון: 054-7292250

באמצעות ב"כ עו"ד אריאל פרייברג  (מ"ר 62254) 
ו/או יגאל רסקין
		מרח' אבא הלל 7 , רמת גן 5252204
		טל' : 03-7412358  ,  פקס: 077-3180983
			דוא"ל: Office@freiberg-law.com 

      – נ ג ד –

הנתבעים:		1. נועם אטיאס, ת"ז 208196006
    מרחוב חזון איש 23, ירושלים

			2.קרנית, קרן לפיצוי נפגעי תאונות דרכים
			מדרך מנחם בגין 23, תל אביב 66182
			טלפון: 03-7111666;פקס:03-7111661
דוא"ל : tviot@karnit.co.il 

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	839 ₪ (תקנה 34 לתוספת לתקנות בתי המשפט (אגרות), תשס"ז – 2007. 

תיקים קשורים: 	
עובר לפטירתה התנהל הליך ת"א 1108-10-22 (מחוזי מרכז) גליבין נ' אטיאס ואח' 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדכם, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא יוגש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 







חלק 2: 

(1) בעלי הדין : 

1. התובעת 1 ילידת 21.9.2001, כבת 18 במועד התאונה הקטלנית, (להלן: "המנוחה"), בתאריך 23.9.2019 נפצעה קשה בתאונה, רגלה הימנית נקטעה במקום, היא אושפזה וטופלה במוסדות שונים, לדאבון לב, בעקבות מצבה הרפואי הנפשי, בתאריך 25.3.24 כוחותיה לא עמדו לה והיא הצליחה שמה קץ לחייה.

רצ"ב מכתב שחרור ותעודת פטירה, מסומנים "כנספח 1"
 
2. התובעת 2 הינה אמא של המנוחה, ויקטוריה גליבלין ז"ל, התובעת 2 הינה היורשת על פי חוק.

רצ"ב צו ירושה  מסומן ״כנספח 2״.

3. הנתבע 1 היה בכל הזמנים הרלוונטיים לכתב תביעה זה הנהג ו/או המשתמש ברכב מסוג אופנוע הנושא מ"ר 50-209-13 (להלן: "הרכב") אשר נעדר ביטוח חובה כמתחייב מפקודת ביטוח רכב מנועי, תש"ל- 1970

4. הנתבעת 2 הינה קרן סטטוטורית שתפקידה לפצות נפגעי תאונות דרכים ואחראית לפיצוי התובעת מכח סעיף 12 (א)(2) לחוק הפיצויים לנפגעי תאונות דרכים, תשל"ה- 1975.



(2) פירוט הסעד המבוקש באופן תמציתי: 


1. נזק מיוחד לתקופה עובר לפטירתה

(1). הפסד השתכרות בעבר –			                                       560,000 ₪ 

(2).  עזרת הזולת בעבר –   		                                                    185,250 ₪  

(3).  הוצאות רפואיות ופארא רפואיות לרבות 

אביזרים מיוחדים בעבר						 60,000 ₪

(4). הסעות מיוחדות בעבר –	                                                                120,000 ₪ 

(5).  התאמות מגורים והוצאות דיור בעבר -                                             150,000 ₪

(6). נזק לא ממוני -               		                                                   237,160 ₪




2. נזק מיוחד לפטירה

(7). הפסדי השתכרותה של המנוחה בשנים העבודות לעבר –                 	80,000 ₪

(8). הוצאות קבורה ומצבה (לרבות טיסה) -				35,000 ₪

(9). ריבית חוקית מירבית והפרשי הצמדה מלאים מיום אירוע התאונה ועד לתשלום בפועל.

3. נזק כללי

(10). הפסדי השתכרותה של המנוחה בשנים האבודות בעתיד, לרבות הפסדים בתקופת הפנסיה והפסד קצבאות.

(11).  פיצוי בגין נזקיה הלא ממוניים של המנוחה.

(12).  הוצאות משפט, שכ"ט עו"ד ומע"מ.


5. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעים חייבים לפצות את התובע מכח חבותם החוקית כמפורט לעיל.  

6. התובעת, קטינה במועד התאונה, נפגעה בתאונה פגיעות קשות, כולל קטיעת גפה ומצב נפשי קשה, נגרמו לה נזקים בעטיים הייתה מצויה במעקב רפואי אינטנסיבי במוסדות פסיכיאטרים, אשפוזים כפויים, טיפול  ומעקב אורתופדי, שיקומי ופלסטי ונגרמו לה הפסדי שכר.

7. מחמת התאונה ותוצאותיה נזקקה התובעת לעזרה וסיוע בביצוע פעולות היום יום

8. מחמת התאונה ותוצאותיה נזקקה התובעת להוצאות בגין מוניות והסעות מיוחדות.

9. כפי שיפורט לקמן בהרחבה, בעקבות מצבה הנפשי מחמת התאונה ותוצאותיה, כוחותיה לא עמדו לה והיא נטלה את חייה בידיה.

10. משכך, זכאי עיזבונה לפיצוי בגין פטירתה בטרם עת והשבת ההוצאות להן נזקק עזבונה.


(3) תמצית העובדות הנחוצות לביסוסה של עילת התביעה ומתי נולדה: 

11. בתאריך 23.9.2019, בסביבות השעה 04:29 או בסמוך לכך, בכביש מס' 20, לכיוון צפון, אחרי מחלף קק"ל, איבד הנתבע 1 שליטה על הרכב עליו הורכבה התובעת, הרכב החליק, והתובעת הועפה והוטחה על מעקה ההפרדה ורגלה הימנית נקטעה במקום (להלן: "התאונה")

רצ"ב אישור משטרה ותוצאות שאילתא מקרנית, מסומנים "כנספח  3"

12. למקום התאונה הגיע צוות מד"א אשר מצא את התובעת בהלם עם חבלות קשות וקטיעה מלאה של רגל ימין מעל הברך, כשמסביבה סימני דם מרובים כשהיא מלינה על כאבים עזים, צוות מד"א הבהיל את התובעת לטיפול נמרץ בבית החולים "איכילוב" בתל אביב, שם הוחלט על אשפוזה תוך ביצוע הרדמה כללית והנשמה.

13. לאחר טיפולים ראשוניים וביצוע הדמיות הועברה התובעת לחדר ניתוח לצורך הטריה והשלמת הקטיעה של רגלה הימנית. לאחר ביצוע הקטיעה ותפירת הגדם היא הועברה להתאוששות וטיפול לשיכוך כאב. 

14. התובעת אושפזה במחלקה האורתופדית ונאלצה לעבור מספר ניתוחים לצורך הטריה ושטיפת הגדם, במקביל נזקקה התובעת לטיפול נפשי ותמיכתי. 

15. מצבה הנפשי הלך והורע ותמונות מהאירוע הטראומטי החלו להציף אותה והיא החלה להרטיב במיטתה. לכך התווספו כאבים עזים אשר הובילו למחשבות אובדניות וצורך בנטילת משככי כאבים רבים.

16. בתאריך  4.11.19 בחלוף כ - 40 ימי אשפוז הועברה התובעת להמשך אשפוז שיקומי בבית החולים רעות. התובעת אשר סבלה מכאבים עזים  לצד מצב נפשי מורכב, חרדה, דכאון, מצב רוח ירוד, מחשבות אובדניות וקושי בהתמודדות עם מצבה החדש והקשה, והופנתה לבדיקה במרכז  לבריאות הנפש, לב השרון, שם אובחנה הפרעת דחק בתר חבלתית עם כאבים פנטומיימים והיא הופנתה להמשך מעקב רפואי פסיכיאטרי וטיפול תרופתי. 

17. במסגרת אשפוזה בבית החולים השיקומי רעות החלה התובעת בהליך שיקומי במסגרתו טופלה ע"י ד"ר אורן ברזל, מנהל המחלקה לשיקום אורתופדי בבית החולים שיבא, והומלץ על אשפוזה במחלקה השיקומית של בית החולים שיבא, על מנת להתאים לה תותבת, לימוד הליכה וקבלת טיפולי פיזיותרפיה וריפוי בעיסוק אינטנסיביים עם ליווי פסיכולוגי. 

18. במסגרת אשפוזה במחלקה לשיקום אורתופדי הותאמה לתובעת תותבת תליה עם ברך הידראולית עם כף רגל אוגרת אנרגיה. בתאריך 20.3.20 שוחררה התובעת מהמחלקה השיקומית בהמלצה להמשך טיפול במסגרת רב צוותית, טיפולי  הידרותרפיה, טיפול  פסיכולוגי, פיזיותרפיה, טיפול פסיכיאטרי ואיזון כאב. כן הומלץ על טיפולים למעקב גדם/תותבת, שיפור שיווי משקל ושיפור הליכה, המשך טיפול תרופתי ומעקב במסגרת מרפאות שיקום אורתופדי, בהמשך התובעת אף נאלצה להתנייד באמצעות כיסא גלגלים. 

19. יצוין כי בשים לב לפגיעה האורתופדית הקשה, היא הוגדרה כחולה מורכבת מאד, דבר שהיווה קושי במציאת אשפוז פסיכיאטרי נגיש ומותאם, עובדה חיונית בנסיבות.

20. התובעת התגוררה עם אימה, התובעת 2 ואחותה הקטנה בדירה בקומה 3  ללא מעלית, חוותה משברים קשים על רקע מצבה והתלות הרבה, אשר באו לידי ביטוי במצב נפשי קשה, ניסיונות פגיעה עצמית ואשפוזים פסיכיאטרים בבית החולים לבריאות הנפש, לב השרון.


רצ"ב תעודות רפואיות, מסומנות "כנספח 4".

21. התאונה הוכרה על ידי המוסד לביטוח לאומי כתאונת עבודה ובתום תקופת הנכויות הזמניות  הופיעה התובעת 1 בפני ועדה רפואית מסכמת אשר קבעה את נכויותיה כדלקמן: 

1.  נכות אורתופדית בשיעור 80% לפי סעיף ליקוי 6 (47)(ב) – קטיעת גף תחתון השליש העליון של עצם הירך או בסמוך מתחת לשליה. 

2. נכות נפשית בשיעור 20% (30% לתאונה בניכוי 10%  מצב קודם  לפי סעיף ליקוי 34(א)(4)- תגובת דחק פוסט טראומטית (PTSD).

3. נכות נוירולוגית בשיעור 10% לפי סעיף ליקוי 32(3)(א)–  בגין  כאב פנטום.

4. נכות בשיעור 15% לפי סעיף ליקוי 75(1)(ב)– בגין צלקות מכאיבות ומכערות.

סה"כ נכות  צמיתה :  88%.

22. בתאריך 4.4.22 ניתנה החלטת הוועדה הרפואית לפיה יש להפעיל תקנה 16 ולהגדיל את אחוזי הנכות להם זכאית התובעת לשיעור של 100% לצמיתות. 

רצ"ב פרוטוקולי והחלטות המל"ל מסומנים "כנספח 5".

23. כעבור מספר שנים קשות בהם ניסו לייצב את מצבה הנפשי, ולאחר אשפוזים וטיפולים רבים, בתאריך 25.3.24 כוחותיה לא עמדו לה והיא שמה קץ לחייה.

רצ"ב תיק משטרה, מסומן "כנספח 6".

24. המנוחה סבלה סבל רב מהגבלה ניכרת בניידותה, מכאבי פאנטום עזים,  ממצב רוח ירוד, חרדה ודכאון, ממצבי רוח משתנים, התקפי תסכול וזעם,  מניתוקים וקשיי השתלבות חמורים עם סכנה לה ולסביבה, מנפילות רבות וצורך בעזרה והשגחה.

25. מחמת מצבה נזקקה המנוחה לעזרה וסיוע צמודים בהיקף מלא, בביצוע פעילות יום יומיות ובניהול משק ביתה .

26. מחמת התאונה ותוצאותיה, למן יום התאונה ועד יום הפטירה, המנוחה לא הייתה כשירה לעבוד ובכך נפלטה התובעת ממעגל העבודה ונגרמו לה הפסדי שכר.

27. המנוחה אשר התגוררה בדירה לא נגישה, נאלצה לשכור דירה ולשהות במוסדות ו/או הוסטלים ו/או בתי מלון.

28. המנוחה נזקקה לטיפולים מרובים, אורתופדיים ופסיכיאטריים, ולעזרים רפואיים ופארא- רפואיים, לרבות תותבות, קביים, כיסא גלגלים, טיפולים בתחום רפואת הכאב וטיפולים נפשיים. 

29. מחמת התאונה נזקקה המנוחה להוצאות בגין מוניות והסעות.

30. בעטיה של הפטירה המצערת, התובעת 2 נאלצה לשלם תשלומים בגין טיסה והוצאות לוויה.

(4) פירוט העובדות המקנות סמכות לבית המשפט 

31. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2.

32. הנתבע 1, חייב לפצות את התובעים בגין אחריותו לתאונה כמפורט לעיל.

33. הנתבעת 2 חייבת לפצות את התובעת 2 מכח חבותה החוקית.

34. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

אשר על כן, מתבקש כב' ביהמ"ש להזמין את הנתבעים לדין ולחייבם לפצות את התובעת 2, ביחד ולחוד, כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	











                                                                                          ______________
						               אריאל פרייברג, עו"ד
								          ב"כ התובעת



